CELEX: 61961CJ0016
Language: da
Date: 1962-07-12
Title: Domstolens Dom af 12. juli 1962. # Acciaierie Ferriere e Fonderie di Modena mod Den Høje Myndighed for Det Europæiske Kul- og Stålfællesskab. # Sag 16-61.

DOMSTOLENS DOM
      AF 12. JULI 1962 (
            1
         )
      
         Acciaierie Ferriere e Fonderie di Modena
      
      
         mod Den Høje Myndighed for Det europæiske Kul- og Stålfællesskab
      
      Sag 16/61
      Processprog: Italiensk
      
      Angående:
      Principalt annullation og subsidiært ændring af den individuelle beslutning af 21. juni 1961, hvorved Den Høje Myndighed pålagde det sagsøgende selskab en økonomisk sanktion for oertrædelse af artikel 60 i traktaten om oprettelse af Det europæiske Kul- og Stålfællesskab og for overtrædelse af de beslutninger, som Den Høje Myndighed har vedtaget til gennemførelse af denne artikel.
      Domskonklusion:
      
               1.
            
            
               Søgsmålet mod Den Høje Myndigheds individuelle beslutning af 21. juni 1961 kan antages til realitetsbehandling. Påstandene vedrørende de tre første tiltalepunkter, der lægges det sagsøgende selskab til last, kan ikke tages til følge, hvorimod søgsmålet er velbegrundet, hvad angår det fjerde tiltalepunkt.
            
         
               2.
            
            
               Den ved den anfægtede beslutning pålagte bøde nedsættes til 4000000 lire.
            
         Generaladvokatens forslag til afgørelse :
      at bøden alt taget i betragtning bør fastsættes til et beløb, der ikke overstiger 4000000 lire, mens sagsøgte i øvrigt bør frifindes.
      Sammendrag
      
               1.
            
            
               Økonomiske sanktioner og tvangsbøder — retspleje — søgsmål — retligt anbringende, som ikke er gjort gældende under forvaltningssagen — antagelse til realitetsbehandling
               (EKSF-traktaten, artikel 36)
            
         
               2.
            
            
               Priser — offentliggørelse — tilpasning — tilpasning a posteriori — utilladelighed
               (EKSF-traktaten, artikel 60, stk. 2 b)
            
         
               3.
            
            
               EKSF-traktaten — overtrœdelse — nødværge som berettigende omstændighed — begreb
            
         
               4.
            
            
               Forskelsbehandling — begrebet sammenlignelighed
               (EKSF-traktaten, artiklerne 3 b og 4 b)
            
         
               5.
            
            
               Sanktioner — bøde — beløb — formildende omstændigheder — berettiget afslag
            
         
               1.
            
            
               I et søgsmål rettet mod en økonomisk sanktion eller en tvangsbøde kan der ikke ses bort fra et retligt anbringende, blot fordi det ikke er blevet gjort gældende under forvaltningssager. En sådan præklusion, der i øvrigt ikke er forenelig med den rent præliminære karakter af den i traktatens artikel 36 fastsatte procedure, ville begrænse sagsøgerens processuelle rettigheder utilbørligt.
            
         
               2.
            
            
               Retten til tilpasning i den i EKSF-traktatens artikel 60, stk. 2b forudsatte betydning er en undtagelse fra princippet om listepriser, men må ikke berøve dette princip enhver virkning ved at udelukke offentligheden deraf ved tilpasninger foretaget a posteriori. Navnlig en tilpasning, der udelukkende er foretaget for a posteriori at retfærdiggøre en rabat på listepriserne, er i strid med traktatens grundidé og især med artikel 60, stk. 2b, selv om den er korrekt beregnet.
            
         
               3.
            
            
               Nødværge forudsætter, for at kunne gøre en overtrædelse af traktaten berettiget, en handling, der var uomgængeligt nødvendig for at undgå en fare, der truede den handlende, at denne trussel var direkte, at faren var overhængende, og at den ikke kunne undgås på en anden og lovlig måde.
            
         
               4.
            
            
               Begrebet sammenlignelighed i EKSF-traktatens forstand er et objektivt begreb og berettiger ikke hensyntagen til rent subjektive faktorer, hvis ikke forbudet mod forskudsbehandling skal blive illusorisk.
            
         
               5.
            
            
               En virksomhed kan ikke undlade at efterkomme den ubetingede pligt til at overholde traktatens forskrifter med den begrundelse, at andre virksomheder benytter tilsvarende ukorrekte manøvrer, eller at den befinder sig i en vanskelig situation på grund af dårlige konjunkturer. Den Høje Myndigheds afslag på at tage formildende omstændigheder i betragtning i vedkommendes favør er berettiget.
            
         (
            1
         ) – Oversat fra fransk.